

# Materiál na rokovanie

**Hospodárskej a sociálnej rady SR**

# dňa 29.6.2015

**K bodu č. 3)**

**Stanovisko k**

**Východiskám 18-mesačného programu Rady EÚ – príspevok Slovenskej republiky**

**Všeobecne k materiálu:**

Východiská 18-mesačného programu Rady EÚ – príspevok Slovenskej republiky predkladá na rokovanie Hospodárskej a sociálnej rady SR podpredseda vlády a minister zahraničných vecí a európskych záležitostí SR na základe plánu práce vlády SR na rok 2015. Dokument definuje slovenské východiská pre prípravu programu 18-mesačného programu Rady EÚ pre potreby ďalších negociácií a vytvára rámec pre formulovanie programu slovenského predsedníctva Rade EÚ v 2. polroku 2016 (SKPRES). Definitívny program 18-mesačného programu Rady EÚ bude formálne schválený členskými krajinami EÚ na zasadnutí Rady pre všeobecné záležitosti v decembri 2015.

**Pripomienka k materiálu:**

ZMOS k Východiskám 18-mesačného programu Rady EÚ – príspevok Slovenskej republiky uplatňuje nasledovnú obyčajnú pripomienku:

1. ZMOS žiada vymedzenie tematických oblastí, ku ktorým bude možné začať rokovania o príspevku miestnej územnej samosprávy k SKPRES.

**Odôvodnenie:**

SKPRES je na slovenské pomery podujatím s mimoriadnym významom a rozsahom, do ktorého realizácie sú zapojené všetky štruktúry verejnej správy, vrátane orgánov miestnej samosprávy. Nakoľko orgánom miestnej samosprávy a ZMOS pripadli úlohy súvisiace s SKPRES najmä v súvislosti s organizáciou zasadnutia grémia Výboru regiónov EÚ, nazdávame sa, že miestnej územnej samospráve prináleží právo vložiť svoje skúsenosti a expertízu aj do obsahovej stránky SKPRES.

**Záver:**

ZMOS navrhuje, aby HSR SR odporučila materiál na ďalšie konanie.

**Michal Sýkora**

**predseda**